Legal Document

Category: 988

Text:
Έργα συντήρησης και αναστήλωσης των μνημείων Ακρόπολης.Ορισμός των έργων Τα έργα συντήρησης και αναστήλωσης που εκτελούνται στον Ιερό Βράχο της Ακρόπολης και τελούν υπό την επιστημονική ευθύνη της Επιτροπής Συντήρησης Μνημείων Ακροπόλεως είναι α) το έργο συντήρησης και αναστήλωσης του Παρθενώνος, β) το έργο συντήρησης και αναστήλωσης των Προπυλαίων, γ) το έργο συντήρησης και αναστήλωσης του Ναού της Αθηνάς Νίκης, δ) το έργο απογραφής, τεκμηρίωσης και ταξινόμησης των διασπάρτων αρχιτεκτονικών μελών, ε) το έργο στερέωσης και συντήρησης των περιμετρικών τειχών της Ακρόπολης και στ) το έργο συντήρησης της επιφανείας των παραπάνω μνημείων και του Ερεχθείου. Στην έννοια των έργων του διατάγματος αυτού περιλαμβάνονται και όλες οι αναγκαίες κατά περίπτωση μελέτες.Επιτροπή Συντήρησης Μνημείων Ακρόπολης Τα έργα συντήρησης και αναστήλωσης των μνημείων Ακρόπολης τελούν υπό την επιστημονική ευθύνη της Επιτροπής Συντήρησης Μνημείων Ακρόπολης (ΕΣΜΑ). Έργο της ΕΣΜΑ είναι ο προγραμματισμός, η κατεύθυνση και η εποπτεία της υλοποίησης των έργων, όπως αυτά ορίζονται στο άρθρο 1 του παρόντος. Η επιτροπή συγκροτείται από 12 τακτικά μέλη. Μέλη της επιτροπής είναι ειδικοί επιστήμονες αναγνωρισμένου κύρους και εμπειρίας στην αναστήλωση και τη συντήρηση αρχαίων μνημείων και οι προϊστάμενοι των αρμοδίων υπηρεσιών του Υπουργείου Πολιτισμού, ως εξής: α. Τέσσερις αρχαιολόγοι β. Δύο αρχιτέκτονες γ. Ένας πολιτικός μηχανικός δ. Ένας χημικός μηχανικός ε. Ο Προϊστάμενος της Α~ Εφορείας Προϊστορικών και Κλασσικών Αρχαιοτήτων του Υπουργείου Πολιτισμού (Α~ ΕΠΚΑ). στ. Ο Προϊστάμενος της Διεύθυνσης Προϊστορικών και Κλασσικών Αρχαιοτήτων της Κεντρικής Υπηρεσίας του Υπουργείου Πολιτισμού (ΔΙΠΚΑ). ζ. Ο Προϊστάμενος της Διεύθυνσης Αναστήλωσης Αρχαίων Μνημείων της Κεντρικής Υπηρεσίας του Υπουργείου Πολιτισμού (ΔΑΑΜ). η. Ο Προϊστάμενος της Διεύθυνσης Συντήρησης Αρχαιοτήτων της Κεντρικής Υπηρεσίας του Υπουργείου Πολιτισμού (ΔΣΑ). Τα μέλη της ΕΣΜΑ ορίζονται για διετή θητεία με απόφαση του Υπουργού Πολιτισμού. Οι Προϊστάμενοι των Υπηρεσιών του Υπουργείου Πολιτισμού, όταν κωλύονται ή ελλείπουν αναπληρώνονται από το νόμιμο αναπληρωτή τους. Η ΕΣΜΑ εκλέγει στην πρώτη της συνεδρίαση τον Πρόεδρό της και τον αναπληρωτή του. Την ΕΣΜΑ μπορεί να συγκαλεί σε συνεδρίαση για σοβαρά θέματα της αρμοδιότητάς της ο Υπουργός Πολιτισμού ή ο Γενικός Γραμματέας του Υπουργείου Πολιτισμού.Ειδική Υπηρεσία Συντήρησης Μνημείων Ακρόπολης (ΥΣΜΑ) Συνιστάται Ειδική Περιφερειακή Υπηρεσία του Υπουργείου Πολιτισμού με τον τίτλο «Υπηρεσία Συντήρησης Μνημείων Ακρόπολης (ΥΣΜΑ)», η οποία υπάγεται απευθείας στο Γενικό Γραμματέα του Υπουργείου Πολιτισμού. Σκοπός της ΥΣΜΑ είναι η οργάνωση και η υλοποίηση των έργων του άρθρου 1 του παρόντος, σύμφωνα με τον προγραμματισμό και τις οδηγίες και υπό την εποπτεία της ΕΣΜΑ. Στην ΥΣΜΑ υπάγονται με το παρόν οι αρμοδιότητες και οι δραστηριότητες των τεχνικών γραφείων, των εργοταξίων των έργων, του τομέα συντήρησης, του συνεργείου διασπάρτων μελών, του ηλεκτρομηχανολογικού συνεργείου, του συνεργείου τεχνικής υποστήριξης, του εργαστηρίου εκμαγείων, του φωτογραφικού εργαστηρίου, του λογιστηρίου του εργοταξίου, καθώς και η γραμματεία και το αρχείο της ΕΣΜΑ. Με την επιφύλαξη των διατάξεων του διατάγματος αυτού, οι αρμοδιότητες των λοιπών Υπηρεσιών του Υπουργείου Πολιτισμού, όπως προβλέπονται από τις κείμενες διατάξεις, διατηρούνται ως έχουνΟργάνωση και λειτουργία της ΥΣΜΑ Στην ΥΣΜΑ προΐσταται ο Διευθυντής της. Ο Διευθυντής ορίζεται για τρία έτη με απόφαση του Υπουργού Πολιτισμού, μετά από αιτιολογημένη γνώμη της ΕΣΜΑ, και προέρχεται από το προσωπικό που υπηρετεί στην ΥΣΜΑ, με βάση τις διατάξεις της παραγράφου 1 και της παραγράφου 4 του άρθρου 7 του διατάγματος αυτού. Ως Διευθυντής της ΥΣΜΑ μπορεί να επιλεγεί και να ορισθεί αρχιτέκτων μηχανικός ή πολιτικός μηχανικός, που κατέχει διδακτορικό δίπλωμα και έχει τουλάχιστον 10 ετών εμπειρία σε έργα συντήρησης και αναστήλωσης μνημείων, ή χωρίς διδακτορικό δίπλωμα αλλά με εμπειρία 15 τουλάχιστον ετών σε έργα συντήρησης και αναστήλωσης μνημείων. Οι όροι εργασίας του Διευθυντή της ΥΣΜΑ προσδιορίζονται με ειδική σύμβαση εργασίας, η οποία, αφού εγκριθεί από τον Υπουργό Πολιτισμού, καταρτίζεται υπογραφόμενη από τον Πρόεδρο της ΕΣΜΑ και τον ενδιαφερόμενο, οι δε αποδοχές καθορίζονται βάσει των κειμένων διατάξεων. Η απόφαση ορισμού του Διευθυντή της ΥΣΜΑ μπορεί να ανακληθεί για σπουδαίο λόγο, με την ίδια διαδικασία με την οποία εκδόθηκε. Ο Διευθυντής της ΥΣΜΑ συμμετέχει χωρίς ψήφο στις συνεδριάσεις της ΕΣΜΑ, ως εισηγητής, προΐσταται του όλου έργου που εκτελεί η ΥΣΜΑ και σε αυτόν αναφέρονται οι προϊστάμενοι των έργων και των γραφείων. Ο Διευθυντής αναφέρεται απευθείας στο Γενικό Γραμματέα του Υπουργείου Πολιτισμού, έχει την ευθύνη της απρόσκοπτης εκτέλεσης των έργων, της τήρησης των χρονοδιαγραμμάτων και της έγκαιρης εισήγησης στην ΕΣΜΑ για τα θέματα αρμοδιότητάς της. Η ΥΣΜΑ διαρθρώνεται στους εξής τομείς εργασίας: Α. Τεχνικό γραφείο και εργοτάξιο συντήρησης και αναστήλωσης του Παρθενώνος, με Προϊστάμενο αρχιτέκτονα ή πολιτικό μηχανικό. Β. Τεχνικό Γραφείο και εργοτάξιο συντήρησης και αναστήλωσης των Προπυλαίων, με προϊστάμενο αρχιτέκτονα ή πολιτικό μηχανικό. Γ. Τεχνικό Γραφείο και εργοτάξιο συντήρησης και αναστήλωσης του Ναού της Αθηνάς Νίκης, με προϊστάμενο αρχιτέκτονα ή πολιτικό μηχανικό. Δ. Τεχνικό Γραφείο και εργοτάξιο συντήρησης, στερέωσης και αποκατάστασης των περιμετρικών τειχών της Ακρόπολης, με προϊστάμενο αρχιτέκτονα ή πολιτικό μηχανικό. Ε. Γραφείο και συνεργείο απογραφής, τεκμηρίωσης και ταξινόμησης των διασπάρτων αρχιτεκτονικών μελών, με προϊστάμενο αρχαιολόγο. ΣΤ. Γραφείο και εργαστήριο συντήρησης, με προϊστάμενο συντηρητή πανεπιστημιακής εκπαίδευσης ή χημικό μηχανικό με την ανάλογη εμπειρία. Ζ. Εργαστήριο εκμαγείων, με προϊστάμενο αρχαιολόγο με την ανάλογη εμπειρία. Η. Γραφείο τεκμηρίωσης στο οποίο ανήκουν η τράπεζα δεδομένων, η σχεδιοθήκη, η φωτοθήκη, η ταινιοθήκη και η Βιβλιοθήκη, με προϊστάμενο αρχαιολόγο. Θ. Φωτογραφικό εργαστήριο, με προϊστάμενο φωτογράφο. Ι. Γραφείο γραμματείας στο οποίο τηρείται το αρχείο της ΕΣΜΑ, τα υπηρεσιακά και εν γένει έγγραφα και τα πρακτικά συνεδριάσεων, με προϊστάμενο αρχαιολόγο ή διοικητικό υπάλληλο πανεπιστημιακής εκπαίδευσης. ΙΑ. Γραφείο ενημέρωσης και εκπαίδευσης με προϊστάμενο αρχαιολόγο ή αρχιτέκτονα μηχανικό. ΙΒ. Γραφείο λογιστηρίου με προϊστάμενο λογιστή πανεπιστημιακής εκπαίδευσης. ΙΓ. Γραφείο υποστήριξης και διαχείρισης υλικού, στο οποίο ανήκει η αποθήκη και οι εργασίες γενικών καθηκόντων, με προϊστάμενο διοικητικό υπάλληλο. Ο ορισμός των προϊσταμένων των τομέων εργασίας γίνεται με απόφαση του Γενικού Γραμματέα του Υπουργείου Πολιτισμού μετά από γνώμη της ΕΣΜΑ. Η κατανομή και η μετακίνηση του προσωπικού στους παραπάνω τομείς εργασίας γίνεται με απόφαση του Διευθυντή της ΥΣΜΑ κατά τις εκάστοτε ανάγκες εύρυθμης λειτουργίας και ομαλής εκτέλεσης των έργων. Οι λεπτομέρειες εσωτερικής οργάνωσης και λειτουργίας της ΥΣΜΑ καθορίζονται με απόφαση του Υπουργού Πολιτισμού. Όταν ολοκληρωθούν τα έργα α, β, γ, δ και ε του άρθρου 1 του διατάγματος αυτού, η ΥΣΜΑ καταργείται. Η ολοκλήρωση του κάθε έργου προκύπτει από διαπιστωτική πράξη του Υπουργού Πολιτισμού, που εκδίδεται μετά από εισήγηση της ΕΣΜΑ. Μετά την κατάργηση της ΥΣΜΑ, το έργο στ του άρθρου 1 του διατάγματος αυτού συνεχίζεται από τις αρμόδιες Υπηρεσίες του Υπουργείου Πολιτισμού.Έγκριση μελετών Με απόφαση του Υπουργού Πολιτισμού εγκρίνονται οι μελέτες επεμβάσεων στα μνημεία και κάθε τυχόν τροποποίηση τους. Όταν, κατά τις κείμενες διατάξεις, απαιτείται γνωμοδότηση του Κεντρικού Αρχαιολογικού Συμβουλίου (ΚΑΣ), αυτή εκδίδετασι κατόπιν εισήγησης σε αυτό της ΕΣΜΑ. Η εισήγηση έχει μορφή πρακτικού συνεδρίασης της ΕΣΜΑ και περιλαμβάνει οπωσδήποτε τις απόψεις της Α΄ ΕΠΚΑ, της ΔΙΠΚΑ, της ΔΑΑΜ και της ΔΣΑ, οι οποίες διατυπώνονται δια των Προϊσταμένων τους που μετέχουν στην ΕΣΜΑ. Το αντίστοιχο θέμα εισάγεται προς συζήτηση στο ΚΑΣ μέσα σε 15 ημέρες από την αποστολή της εισήγησης στη Γραμματεία του. Η εισήγηση κοινοποιείται στην Α΄ ΕΠΚΑ, στη ΔΙΚΠΑ, στη ΔΑΑΜ και στη ΔΣΑ.Χρονοδιάγραμμα και προϋπολογισμός των έργων Κάθε έργο από τα αναφερόμενα στο άρθρο 1 του παρόντος έχει χρονοδιάγραμμα ολοκλήρωσης και ετήσιο χρονοδιάγραμμα υλοποίησης. Το χρονοδιάγραμμα ολοκλήρωσης περιγράφει την εξέλιξη του έργου από την έναρξή του έως την ολοκλήρωσή του. Το ετήσιο χρονοδιάγραμμα υλοποίησης περιλαμβάνει την εξέλιξη του έργου για κάθε έτος και περιγράφει αναλυτικά τις εργασίες που θα εκτελεσθούν. Το χρονοδιάγραμμα ολοκλήρωσης και το ετήσιο χρονοδιάγραμμα υλοποίησης κάθε έργου, που συνοδεύονται από τους αντίστοιχους προϋπολογισμούς, συντάσσεται από τον κατά περίπτωση υπεύθυνο μηχανικό του έργου και υποβάλλονται στον Διευθυντή της ΥΣΜΑ. Το χρονοδιάγραμμα ολοκλήρωσης και το ετήσιο χρονοδιάγραμμα υλοποίησης των έργων, οι σχετικοί προϋπολογισμοί, καθώς και ο προϋπολογισμός της ΥΣΜΑ, εγκρίνονται με απόφαση του Υπουργού Πολιτισμού, η οποία εκδίδεται κατά τη διαδικασία που προβλέπεται στο άρθρο 5 του παρόντος.Προσωπικό-ειδικότητες Στα έργα της Ακρόπολης απασχολείται πλήρως και αποκλειστικά προσωπικό διαφόρων ειδικοτήτων, που αποσπάται στην ΥΣΜΑ και εντάσσεται στις συγκεκριμένες ειδικότητες, όπως αυτές προσδιορίζονται στο άρθρο αυτό. Το προσωπικό προέρχεται από τους υπηρετούντες με σχέση μονίμου υπαλλήλου ή υπάλληλου με σύμβαση εργασίας αορίστου ή ορισμένου χρόνου στις Υπηρεσίες του Υπουργείου Πολιτισμού ή των εποπτευομένων από αυτό Νομικών Προσώπων. Η απόσπαση και η ένταξη στην ειδικότητα πραγματοποιείται, χωρίς άλλη διαδικασία, με απόφαση του Γενικού Γραμματέα του Υπουργείου Πολιτισμού, μετά από εισήγηση της ΥΣΜΑ και γνώμη της ΕΣΜΑ, κατά παρέκκλιση κάθε άλλης διάταξης. Με την ίδια διαδικασία πραγματοποιείται και η ανάκληση των αποσπάσεων. Οι αποσπασμένοι υπάγονται στο ειδικό καθεστώς εργασιακών σχέσεων της ΥΣΜΑ. Ως προς την υπηρεσιακή τους κατάσταση, παρακολουθούνται και εξελίσσονται κατά τα όσο προβλέπονται στην Υπηρεσία ή στον φορέα από τον οποίο προέρχονται, όπου δε απαιτούνται εκθέσεις αξιολόγησης, αυτές συντάσσονται για τους μεν ανήκοντες στην κατηγορία του επιστημονικού προσωπικού από την ΕΣΜΑ, για το δε λοιπό προσωπικό από τον Διευθυντή της ΥΣΜΑ. Το προσωπικό που υπηρετεί στην ΥΣΜΑ διακρίνεται στις εξής κατηγορίες και ειδικότητες: Α. Επιστημονικό προσωπικό. Ο μέγιστος αριθμός του υπηρετούντος στην ΥΣΜΑ προσωπικού αυτής της κατηγορίας ορίζεται σε 23 άτομα, ως εξής κατά ειδικότητα:. Αρχιτέκτονες μηχανικοί με ειδίκευση στην αναστήλωση των αρχαίων μνημείων έως 11 Ένας διοικητικός υπάλληλος με πτυχίο ΑΕΙ Ένας χημικός μηχανικός με ειδίκευση στη συντήρηση των αρχαίων μνημείων Ένας ηλεκτρολόγος μηχανολόγος μηχανικός με ειδίκευση σε εξειδικευμένες ηλεκτρομηχανολογικές εγκασταστάσεις Αρχαιολόγοι με ειδίκευση στην αρχιτεκτονική ή τη γλυπτική της κλασικής αρχαιότητας, ή τις αναστηλώσεις αρχαίων μνημείων, έως 5 Ένας πτυχιούχος Οικονομικής Σχολής ή Τμήματος ΑΕΙ με εμπειρία στη λογιστική παρακολούθηση τεχνικών έργων Ένας πτυχιούχος ΑΕΙ στον τομέα της πληροφορικής με εμπειρία στην ηλεκτρονική ευρετηρίαση: Β. Προσωπικό εφαρμογής. Ένας φωτογράφος με ειδίκευση στη φωτογράφιση Αρχαίων Μνημείων Εργατοτεχνίτες διαφόρων ειδικεύσεων με εμπειρία στην αντίστοιχη ειδίκευση, έως 25. Γ. Προσωπικό διοικητικής στήριξης. Η Υσμα, εκτός του προβλεπομένου στην παράγραφο 1 του άρθρου αυτού προσωπικού, μπορεί να προσλάβει με σύμβαση εργασίας ορισμένου χρόνου: Μέχρι εξήντα (60) εργαζόμενους που ανήκουν στο προσωπικό εφαρμογής Μέχρι οκτώ (8) εργαζόμενους που ανήκουν στο επιστημονικό προσωπικό και οι οποίοι είναι πτυχιούχοι ΑΕΙ με ειδική επιστημονική εξειδίκευση στο γνωστικό αντικείμενο της κατά περίπτωση ειδικότητας που αποδεικνύεται: Β1. Με διδακτορικό δίπλωμα ή Β2. Με μεταπτυχιακό τίτλο σπουδών διάρκειας τουλάχιστον ενός ακαδημαϊκού έτους και εμπειρία δύο τουλάχιστον ετών μετά την απόκτηση του μεταπτυχιακού τίτλου ή Β3. Με εμπειρία τουλαχιστον τεσσάρων ετών μετά την απόκτηση του βασικού τίτλου σπουδών και μία τουλάχιστον δημοσίευση σε επιστημονικό περιοδικό, σε θέμα σχετικό με το περιεχόμενο της ειδικότητας. Αν το διδακτορικό δίπλωμα, ο μεταπτυχιακός τίτλος ή ο βασικός τίτλος σπουδών δεν έχουν αποκτηθεί από ίδρυμα του εξωτερικού, απαιτείται επιπλέον άριστη γνώση μιας ξένης γλώσσας. Για την απόδειξη της κατά περίπτωση εμπειρίας και γλώσσας έχουν εφαρμογή οι διατάξεις του πρώτου εδαφίου της παραγράφου 4 του άρθρου 24 και της παραγράφου 5 του ιδίου άρθρου του Π.Δ. 194/1988, αντίστοιχα. Μέχρι πέντε (5) εργαζόμενους που ανήκουν στο βοηθητικό προσωπικό. Οι προσλήψεις της παραγράφου 4 του άρθρου αυτού γίνονται, κατά παρέκκλιση κάθε άλλης γενικής ή ειδικής διάταξης, με διαγωνισμό, κατά την ακόλουθη διαδικασία: Με απόφαση της ΕΣΜΑ που εγκρίνεται από τον Υπουργό Πολιτισμού καθορίζονται, με βάση τα προβλεπόμενα στην παράγραφο 3 του άρθρου αυτού, ο αριθμός των προσλήψεων που θα πραγματοποιηθούν ανά ειδικότητα, ο χρόνος διάρκειας της σύμβασης και τα κριτήρια αξιολόγησης. Με την ίδια απόφαση, συγκροτούνται οι επιτροπές αξιολόγησης. Σχετική προκήρυξη δημοσιεύεται σε δύο ημερήσιες εφημερίδες που εκδίδονται στην Αθήνα και αναρτάται στα γραφεία της ΕΣΜΑ, της ΥΣΜΑ και στο Κεντρικό Κατάστημα του ΥΠΠΟ. Η επιλογή γίνεται από τις επιτροπές αξιολόγησης που συντάσσουν σχετικό πρακτικό, το οποίο εγκρίνεται από την ΕΣΜΑ και κυρώνεται με πράξη του Υπουργού. Οι όροι εργασίας προσδιορίζονται με ειδική σύμβαση εργασίας, η οποία, αφού εγκριθεί από τον Υπουργό Πολιτισμού, καταρτίζεται υπογραφόμενη από τον Διευθυντή της ΥΣΜΑ και τον ενδιαφερόμενο, οι δε αποδοχές καθορίζονται βάσει των κειμένων διατάξεων. Σε ειδικές περιπτώσεις, με απόφαση της ΕΣΜΑ που εγκρίνεται από τον Υπουργό Πολιτισμού, είναι δυνατή η επαναπρόσληψη, κατά τις διατάξεις του άρθρου αυτού, και ατόμων μετά τη συνταξιοδότηση, που ανήκουν στην κατηγορία του προσωπικού εφαρμογής Στα έργα είναι δυνατή η απασχόληση φοιτητών, επιστημόνων και τεχνιτών με δωρεάν παροχή υπηρεσιών με σχέση μαθητείας με όρους και προϋποθέσεις που καθορίζοναι από την ΕΣΜΑ και εγκρίνονται με απόφαση του Υπουργού ΠολιτισμούΠρόσθετες αμοιβές Στον Διευθυντή της ΥΣΜΑ και στο προσωπικό της παραγράφου 1 και 4 του άρθρου 7, που εντάσσεται στην ΥΣΜΑ απασχολείται αποκλειστικά στα έργα της Ακρόπολης, μπορεί να καταβάλλεται, επιπλέον των αποδοχών τους, και μηνιαίο ειδικό επίδομα κυμαινομένου ύψους, που ορίζεται κατά ανώτατο όριο, κατά κατηγορία και ειδικότητα ως ακολούθως: Στον Διευθυντή ΥΣΜΑ, έως 300.000 δραχμές. Στο επιστημονικό προσωπικό, έως 135.000 δραχμές. Στο προσωπικό εφαρμογής και στις ειδικότητες των εξειδικευμένων μαρμαροτεχνιτών και συντηρητών, έως 135.000 δραχμές. Στο λοιπό προσωπικό, έως 80.000 δραχμές. Σ τον Διευθυντή και στο προσωπικό της ΥΣΜΑ μπορεί να καταβάλλεται και αποζημίωση για υπερωριακή εργασία και για εργασία κατά τις Κυριακές και λοιπές εξαιρέσιμες ημέρες, που καθορίζεται κατά την προβλεπόμενη από τις κείμενες διατάξεις διαδικασία. Τη χορήγηση των προσθέτων αμοιβών, όπως αυτές ορίζονται στο άρθρο αυτό, καθώς και του κατά περίπτωση ύψους τους, εισηγείται ο Διευθυντής της ΥΣΜΑ, μετά από πρόταση των προϊσταμένων των τομέων εργασίας. Οι πρόσθετες αμοιβές χορηγούνται μετά από απόφαση της ΕΣΜΑ που εγκρίνεται από τον Υπουργό Πολιτισμού.Επιμερισμός δαπάνης αποδοχών Οι τακτικές και πρόσθετες αποδοχές και οι ασφαλιστικές εισφορές των προσλαμβανομένων, καθώς και οι πρόσθετες αποδοχές των αποσπωμένων στην ΥΣΜΑ, βαρύνουν τον προϋπολογισμό των έργων συντήρησης και αναστήλωσης των μνημείων της ΑκρόποληςΚανονισμός ανάθεσης μελετών, έργων και προμήθειας υλικών Η ΥΣΜΑ, με απόφαση της ΕΣΜΑ, μπορεί να αναθέτει την εκτέλεση μελετών και έργων και την προμήθεια υλικών σε εξωτερικούς συνεργάτες, μελετητές ή κατασκευαστές με αποδεδειγμένη εμπειρία, ή σε αντίστοιχους προμηθευτές Η διαδικασία ανάθεσης έργων και προμήθειας υλικών για τις ανάγκες των έργων της Ακρόπολης ειναι η ακόλουθη: Σύνταξη τεχνικών προδιαγραφών αναλόγως της μελέτης, του έργου ή της προμήθειας από επιτροπή που συγκροτείται από την ΕΣΜΑ Έγκριση προδιαγραφών και ορισμός επιτροπής διαγωνισμού με απόφαση της ΕΣΜΑ Διενέργεια ανοιχτού διαγωνισμού ή κλειστού από κατάλογο εμπείρων μελετητών ή κατασκευαστών ή εξειδικευμένων προμηθευτών Έγκριση αποτελέσματος διαγωνισμού και ορισμός επιτροπής παραλαβής, με απόφαση της ΕΣΜΑ Διενέργεια παραλαβής Η διαδικασία ανάθεσης για την εκπόνηση μελετών για τις ανάγκες των έργων της Ακρόπολης είναι η ακόλουθη: Σύνταξη τεχνικών προδιαγραφών, αναλόγως της μελέτης, από επιτροπή που συγκροτείται από την ΕΣΜΑ Έγκριση προδιαγραφών από την ΕΣΜΑ και ορισμός επιτροπής επιλογής μελετητή Διενέργεια ανοικτού διαγωνισμού ή κλειστού από κατάλογο εμπείρων μελετητών ή κατασκευαστών ή εξειδικευμένων προμηθευτών Έγκριση αποτελέσματος διαγωνισμού και ορισμός επιτροπής παρακολούθησης και παραλαβής, με απόφαση της ΕΣΜΑ Διενέργεια παραλαβής Τα εκάστοτε προβλεπόμενα όρια δαπάνης για ανάθεση, με μειοδοτικό διαγωνισμό ισχύουν για τα έργα της Ακρόπολης προσαυξημένα κατά 75% Οι δαπάνες για τις οποίες δεν απαιτείται διαγωνισμός πραγματοποιούνται με απόφαση της ΕΣΜΑ από την ΥΣΜΑ, εντός των προβλέψεων και των κατηγοριών του προϋπολογισμού. Η ΕΣΜΑ μπορεί με απόφασή της να εξουσιοδοτεί τον Διευθυντή της ΥΣΜΑ για την πραγματοποίηση ορισμένου ύψους επειγουσών δαπανών για την εκτέλεση των έργων.Διαχείριση πιστώσεων Η ΥΣΜΑ, λειτουργεί και διαχειρίζεται τις πιστώσεις που της διατίθενται κατά τις διατάξεις του ιδιωτικού δικαίου και εξαιρείται των διατάξεων του δημοσίου λογιστικού αλλά υπόκειται στον έλεγχο του Ελεγκτικού Συνεδρίου όπου αυτός προβλέπεται. Η διαχείριση των πιστώσεων γίνεται με την εφαρμογή των διατάξεων του κανονισμού λειτουργίας του Ταμείου Διαχείρισης Πιστώσεων για την Εκτέλεση Αρχαιολογικών Έργων, κατά τα προβλεπόμενα στην παράγραφο 8 του άρθρου 4 του Ν. 2021/1992, όπως αυτός κάθε φορά ισχύει. Όπου στον κανονισμό αναφέρεται το Δ.Σ. του Ταμείου Διαχείρισης πιστώσεων για την Εκτέλεση Αρχαιολογικών Έργων αντικαθίσταται, για τις ανάγκες του διατάγματος αυτού, από την ΕΣΜΑ. Εντός έξι μηνών από το τέλεος του οικονομικού έτους, η ΕΣΜΑ υποβάλλει στον Υπουργό Πολιτισμού ετήσια έκθεση διαχείρισης, που συνοδεύεται από τα απαραίτητα αναλυτικά στοιχεία, προς έγκριση. Οι απαραίτητες κατ’ έτος πιστώσεις, σύμφωνα με τον εγκεκριμένο προϋπολογισμό της ΥΣΜΑ, διατίθενται σε αυτήν με απόφαση του Υπουργού Πολιτισμού, από οποιαδήποτε πηγή χρηματοδότησης του Υπουργείου Πολιτισμού ή του Ταμείου Αρχαιολογικών Πόρων και Απαλλοτριώσεων (ΤΑΠ).Ισχύς των διατάξεων Οι διατάξεις του παρόντος ισχύουν κατά παρέκκλιση κάθε άλλης διάταξης, η δε ισχύς του αρχίζει από τη δημοσίευσή του στην Εφημερίδα της Κυβερνήσεως. Στην Υπουργό Πολιτισμού αναθέτουμε τη δημοσίευση και εκτέλεση του παρόντος Προεδρικού Διατάγματος.